jkorsvik/nowiki_second_scrape_merged huggingface dataset:
Sivantos

Sivantos-gruppen er en av verdens fremste produsenter av høreapparater. Gruppen leverer høreapparater av merkene Signia, Audio Service, Rexton og A&M til hørselsspesialister i mer enn 120 land. Komplementært tilbehør, tilpasningsprogramvare, apper til smarttelefoner og løsninger til diagnostiske verktøy utgjør også en del av porteføljen.
Sivantos-gruppen har ca. 6000 ansatte i mer enn 20 land. Gruppen omfatter både Sivantos-filialene i Amerika, Asia og Europa samt USA-forhandleren HearUSA, Audio Service som spesialiserer seg i individuelle i-øret løsninger, og audibene som er Europas største internettbaserte multileverandørportal for en samlet integrert tilpasningsløsning.Røttene til dagens Sivantos-gruppe går tilbake til 1878, da Werner von Siemens utviklet en telefonmottaker som gjorde det betydelig enklere for hørselshemmede å følge en samtale.For Sivantos har utvikling alltid hatt topp prioritet, og derfor kan selskapet påstå å ha oppnådd mange av "verdens første" innen høreapparatets historie, inkludert det første høreapparatet med et trådløst system. I 2012 vant forskere fra Siemens Audiology Solutions og universitetet i Oldenburg den tyske fremtidspris (Deutscher Zukunftspreis) for å ha utviklet et binauralt høreapparatsystem, som gjorde det mulig for høreapparatene i begge ører å kommunisere trådløst med hverandre. Den siste verdensnyheten er høreapparater som gir brukeren bedre taleforståelse i situasjoner som for eksempel selskapsstøy enn personer med normal hørsel.
I regnskapsåret 2016 - 2017 hadde Sivantos-gruppen en omsetning på 967 mill. euro og en rapportert EBIT (inntjening før renter og skatt) på 221 mill. euro.
Sivantos er en spinoff-bedrift fra Siemens Audiology Solutions etter at Siemens AG solgte selskapet til EQT VI og Santo Holding GmbH i 2015.
Sivantos Group ble med i FNs Global Compact initiativ i 2017 og begynte å strømlinje sine sosiale aktiviteter og CSR-politikk. Virksomhetens første Communication on Progress (CoP), årsrapporten til FNs Generalsekretærs kontor, ble offentliggjort den 24. mai 2018. 
I 2018 offentliggjorde Widex og Sivantos (som også eier Signia, Rexton, TruHearing, Audibene, HearUSA og Hear.com) en 8 milliarder US dollars-fusjon, som dermed vil skape det tredje største konglomerat i verden innenfor hørselsområdet.


== Nasjonale selskaper ==


== Referanser ==


== Eksterne lenker ==
(en) Offisielt nettsted 
Sivantos AS
Conradi Peak

Conradi Peak er et isolert fjell, 1040 moh, nord i Napier Mountains og inn fra kysten, rundt 19 nautiske mil sørvest for Cape Borley. Det ble oppdaget i januar 1930 av British Australian New Zealand Antarctic Research Expedition (BANZARE) under Douglas Mawson, som navngav det etter et viktig medlem av den sørafrikanske regjeringen som i 1929 støttete BANZARE mens «Discovery» lå i Cape Town.


== Referanser ==


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Varcoe Headland

Varcoe Headland er et lavt nes med en høyde på 34 meter helt nord i Horseshoe Bay vest i Rossøya i Antarktis. Det ble navngitt av New Zealand Geographic Board (NZGB) etter Garth Edwin Varcoe, som arbeidet i den newzealandske antarktisforskingen over 15 år fram til han døde i en helikopterulykke nær dette neset i oktober 1992.


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Fagonia

Fagonia er en slekt i leddbladfamilien (Zygophyllaceae).
Artene er flerårige, mer sjeldent ettårige, halvbusker med en stengel som er forvedet ved basis. Akselbladene er ofte spisse eller omdannet til torner. Bladene er som regel trekoblete, men flere arter har hele blad. Kronbladene er rosa eller lilla. Frukten er en femkantet kapsel der begerbladene ofte sitter igjen.
Fagonia har en usammenhengende utbredelse i tørre områder i både den nye og gamle verden. I den nye verden finnes slekta i Mexico, sørvestlige USA, Peru og Chile. I den gamle verden finnes den i sørlige Afrika, deler av Makaronesia, Nord-Afrika sørover til Sahel, Afrikas horn sørover til Kenya, Den arabiske halvøy og i Vest-Asia østover til vestlige India. Én art, Fagonia cretica, går inn i de sørligste delene av Europa inkludert mange av middelhavsøyene.


== Kilder ==
«Fagonia». The Plant List. Besøkt 3. mars 2016. 
S. Castroviejo (2009). «Fagonia». Zygophyllaceae. – In: Euro+Med Plantbase - the information resource for Euro-Mediterranean plant diversity. Besøkt 3. mars 2016. 
«Fagonia». Flora of Pakistan. Besøkt 3. mars 2016. 
«Fagonia». Flora iberica (PDF) (spansk). IX. Madrid: RJB/CSIC. s. 151–153. 
B.A. Beier, J.A. Nylander, M.W. Chase og M. Thulin (2004). «Phylogenetic relationships and biogeography of the desert plant genus Fagonia (Zygophyllaceae), inferred by parsimony and Bayesian model averaging» (PDF). Molecular Phylogenetics and Evolution. 33 (1): 91–108. ISSN 1055-7903. PMID 15324841. doi:10.1016/j.ympev.2004.05.010. Arkivert fra originalen (PDF) 7. mars 2016. Besøkt 3. mars 2016. CS1-vedlikehold: Flere navn: forfatterliste (link)


== Eksterne lenker ==
(en) Fagonia i Encyclopedia of Life 
(en) Fagonia i Global Biodiversity Information Facility 
(en) Fagonia hos ITIS 
(en) Fagonia hos NCBI 
(en) Fagonia hos The International Plant Names Index 
(en) Fagonia hos Tropicos 
(en) Kategori:Fagonia – bilder, video eller lyd på Wikimedia Commons 
Fagonia – detaljert informasjon på Wikispecies
Behaim Peak

Behaim Peak er et iøynefallende, pyramideformet fjell, 1 150 moh,, helt sør i fjellene mellom Meridianbreen og Doggo Defile på vestsiden av Antarktishalvøya. Det ble fotografert fra luften av Ronne Antarctic Research Expedition i november 1947, og kartlagt fra bakken av Falkland Islands Dependencies Survey i desember 1958. Fjellet ble navngitt av UK Antarctic Place-Names Committee etter Martin Behaim, en tysk kartograf og navigatør som i 1480 skal ha skrevet den første utgaven av en veiledning for navigasjon til sjøs.


== Referanser ==
Cape LeBlanc

Cape LeBlanc er et isdekt nes helt nord på Noville Peninsula, som også er det nordligste punktet på Thurston Island. Det ble navngitt av Advisory Committee on Antarctic Names (US-ACAN) etter løytnant Ralph P. LeBlanc som var flykaptein under Operasjon Highjump med et sjøfly som havarerte 15 km sør for neset den 30. desember 1946. LeBlanc ble hardt skadet og var blant de seks av de ni ombord som overlevde havariet. De ble berget 12. januar 1947 av kapteinløytnant John D. Howell, som landet med et annet sjøfly i åpent farvann utenfor nordvestsiden av Noville Peninsula.


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Barnettbreen

Barnettbreen er en stor isbre i Anare Mountains som flyter østover langs sørsiden av Tapsell Foreland og ut i Smithfjorden, nord i Victoria Land i Antarktis.Den ble kartlagt av U.S. Geological Survey (USGS) fra landmålinger og fra flyfoto tatt av U.S. Navy i 1960–63, og ble navngitt av Advisory Committee on Antarctic Names etter Donald C. Barnett, en topograf i USGS og medlem av USGS Topo East and West i 1962–63. De gjorde geodetiske kontrolleringer i området fra Cape Hallett til Wilson Hills og fra foten av Beardmorebreen gjennom Horlick Mountains.


== Referanser ==
Nørsteholman

Nørsteholman eller Wyatt Earp Islands er en liten gruppe øyer og skjær utenfor nordenden av Vestfold Hills, om lag 0,9 km nord for Walkabout Rocks. Den ble kartlagt fra flyfoto tatt av Lars Christensen-ekspedisjonen (1936–37) og navngitt av dem. I januar 1939 ble det gjort en ilandstiging på de nærliggende Walkabout Rocks fra skipet «Wyatt Earp», som øyene ble oppkalt etter  av Australian Antarctic Names and Medals Committee (ANCA).


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Wyatt Earp Islands» (innhold fra Geographic Names Information System).
Gameloft

Gameloft SA er en fransk utgiver og utvikler av videospill med hovedkontor i Paris. Selskapet har datterselskap i 31 andre land.
Selskapet ble grunnlagt av Guillemot-brødrene.
Gjennom avtaler med store teleoperatører, håndinnsatsprodusenter, spesialiserte distributører og sin egen nettbutikk, favner distribusjonsnettet til Gameloft over mer enn 100 land.


== Referanser ==


== Eksterne lenker ==
Offisielt nettsted 
(en) Gameloft – kategori av bilder, video eller lyd på Commons
Life in Cartoon Motion

Life in Cartoon Motion er debutalbumet til den britiske artisten Mika. Albumet ble produsert av Greg Wells og Mika selv, med Jodi Marr og John Merchant som medprodusenter på to spor. Albumet ble utgitt av Island Records 5. februar 2007 i England, og av Casablanca Records 27. mars 2007 i USA. Låten «Grace Kelly» var nummer en på UK Singles Chart i fem uker på rad og ble raskt en nummer-en hit i mange andre land. Albumet har solgt 7,8 millioner eksemplarer over hele verden. Coveret til The Life in Cartoon Motion-albumet har blitt brukt i en kommersiell reklame for iPod Touch. Albumet var det niende best solgte albumet i verden i 2007.


== Bakgrunn ==
Før Mika fikk platekontrakt, sendte han ut mange demoer til forskjellige plateselskaper i Storbritannia, men de ble aldri spesielt lagt merke til. Et plateselskap hevdet at Mika hadde en bra stemme, men insisterte på at Mika skulle skrive mer konvensjonelle sanger som Robbie Williams for å bli mer kommersiell. Mika avviste dette rådet, og sangen «Grace Kelly» ble skrevet inspirert av disse problemene. I 2006 signerte Mika kontrakt med plateselskapet Island Records og begynte endelig å spille inn sitt eget debutalbum. Hans musikalske talent er basert på klassisk musikk.


== I Norge ==
I Norge lå sangen «Relax, Take It Easy» fra albumet på nummer en på VG-lista i 2007.


== Sporliste ==
«Grace Kelly»
«Lollipop»
«My Interpretation»
«Love Today»
«Roll With the Wind»
«Relax, Take It Easy»
«Any Other World»
«Billy Brown»
«Roll With the Wind»
«Big Girl (You Are Beatiful)»
«Stuck In The Middle»
«Happy Ending»
«Ring Ring»
«Grace Kelly» - Akustisk
«Stuck In The Middle» - Akustisk
«Relax, Take It Easy» - Akustisk


== Referanser ==


== Eksterne lenker ==
Mikas offisielle hjemmeside
(en) Life in Cartoon Motion på Discogs 
(en) Life in Cartoon Motion på MusicBrainz 
(en) Life in Cartoon Motion på Spotify 
(en) Life in Cartoon Motion på AllMusic 
Life in Cartoon Motion på Spotify
Intervju med Greg Wells om albumet
Trondheim par3golf på Havstein

Trondheim par3golf ligger på Havstein på Byåsen i Trondheim. Dette er en P&P (Pitch & Putt) 9-hulls par 3-bane. Banen er anlagt på gården Havstein Vestre og ble bygget i 2012-2013 av Ola Wanvik (grunneier).  Den ligger vis-à-vis Havstein kirke og kirkegården. Golfbanens 9 hull har spillelengder fra 60 til 135 meter. Drivingrangen har ca. 30 utslagsplasser for trening. Både drivingrange og bane passer for nybegynnere og profesjonelle. Spill på banen fordrer noe kunnskap og ferdigheter. Banens beliggenhet gir spillere anledning til å nyte en spektakulær utsikt over Trondheim sentrum og trondheimsfjorden. Sesongen varer vanligvis fra midten av april til tidlig i november.


== Eksterne lenker ==
Golfbanens hjemmeside
Arthurson Bluff

Arthurson Bluff er en nesten helt isdekket skrent som ligger over der hvor Ludvigbreen og Kirkbybreen faller sammen, nær nordkysten av Victoria Land. Det ble laget en landingsplass for helikopter her av en gruppe fra Australian National Antarctic Research Expeditions (ANARE) ledet av Phillip Law i 1962. Skrenten ble navngitt av ANARE etter kaptein J. Arthurson, en helikopterpilot på ekspedisjonen.
Pressure Bay

Pressure Bay er en arm av Robertsonbukta som ligger mellom Cape Wood og Birthday Point langs nordkysten av Victoria Land i Antarktis. Den ble kartlagt og navngitt i 1911 av Northern Party, ledet av Victor Campbell, under Terra Nova-ekspedisjonen 1910-13. Nord-laget hadde store vanskligheter med å krysse isen som lå rundt Robertsonbukta med hundesleder.


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
GeeXboX

GeeXboX er en Linuxdistribusjon som sørgerer for programvare for hjemmekino-datamaskiner (HTPC) for personlige datamaskiner. Versjon 2.0 eller senere benytter programvaren Kodi.
GeeXboX finnes implementert som en Live CD eller USB som en opsjon, og behøver ikke installeres permanent på datamaskinen.GeeXboX ble lansert i desember 2002. Siste versjon er 3.1 fra 1. november 2013.


== Referanser ==


== Eksterne lenker ==
Hjemmeside
Knight Online

Knight Online er et gratis MMORPG utviklet av MGame Corporation og Noah System. For øyeblikket er det mange forskjellige selskap som holder spill-server oppe etter geografisk region. Noen er Free to Play (gratis å spille), mens andre er Pay to Play (en må betale for å kunne spille).
I august 2006 ble en ny utvidelsespakke, Reign of The Fire Drake, sluppet ut. Denne inneholder drastiske forandringer i spillet; blant dem et splitter nytt brukergrensesnitt og 10 nye spiller-/ dyktighetsnivåer (levels).


== Setting ==
Spillet er satt i to kongeriker, Karus, befolket med orker, og Aler Morad, befolket med (mennesker), som stadig er i konflikt. En må velge ett av disse kongerikene før en starter spillet. En kan ikke skifte kongerike igjen uten å måtte betale for en såkalt nation transfer.


== Referanser ==


== Eksterne lenker ==
(en) Knight Online på Steam 
(en) Knight Online hos Internet Game Database
MkLinux

MkLinux (forkortelse for mikrokjerne Linux) er en tidligere Linuxdistribusjon som ble startet av Open Software Foundation Research Institute og Apple Computer. Plattformen var beregnet på Macintosh med PowerPC mikroprosessorer.
Distribusjonen kjørte som en vert på toppen av versjon 3.0 av mikrokjernen Mach.
Første versjon ble lansert i februar 1996. Siste versjon var pre-R2 og ble lansert i august 2002.


== Referanser ==
Derancistrachroma

Derancistrachroma er en slekt av biller som hører til familien trebukker (Cerambycidae).  Slekten omfatter bare en kjent art, som ble oppdaget så sent som i 2015. Det eneste kjente eksemplaret ble innkjøpt på Internet.


== Utseende ==
En middelsstor (typeeksemplaret er 23 millimeter langt og 9 millimeter bredt), kraftig, kullsvart trebukk. Arten er meget karakteristisk og kan ikke forveksles med noen annen trebukk (det gjelder i alle fall hunnen). Antennene er noe lengre enn hode + pronotum og svakt sagtakkede. Hodet er sekskantet, med en dyp, men nokså smal, V-formet midtfure i pannen. Denne furen er kledt med lyse skjell i bunnen. Pronotum er mye bredere enn langt, med rundede, kraftig sagtakkede sider, foran bakhjørnene kraftig innsnevret. Med unntak av to blanke knøler er pronotum tett kledt av elfenbenshvite hår som sitter samlet i dusker. Dekkvingene er litt tilsmalnende bakover med nesten rettviklede (litt avrundede) "skuldre", uten opphøyde ribber.


== Levevis ==
Det eneste kjente eksemplaret ble kjøpt på Internet, uten noen form for biologisk informasjon bortsett fra funnstedet.


== Utbredelse ==
Arten er bare kjent fra Den dominikanske republikken. Foreløpig er det bare kjent ett enkelt, hunn-eksemplar.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Solenopterini Lacordaire, 1869
Slekten Derancistrachroma Lingafelter, 2015 - én art
Derancistrachroma melanoleuca Lingafelter, 2015


== Kilder ==
Liste over artene
Nettside om arten


== Eksterne lenker ==
Derancistrachroma – detaljert informasjon på Wikispecies
Tereticus

Tereticus er en slekt av biller som hører til familien trebukker (Cerambycidae).


== Utseende ==
Middelsstore (10-27 millimeter), mer eller mindre brunlige trebukker, blant de minste i gruppen Prioninae. Hannene er betydelig mindre enn hunnene og har kamformede antenner og pronotum tett kledt med fine, oppstående hår. Antennene er forholdsvis korte, hodet nokså lite uten forstørrede kjever. Pronotum har rundede sider og er nærmest klokkeformet sett ovenfra, mye smalere enn dekkvingene. Disse er parallellsidige med avrundede "skuldre", uten opphøyde ribber.


== Levevis ==
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.


== Utbredelse ==
Slekten er utbredt på Madagaskar.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Tereticini Lameere, 1912
Slekten Tereticus Waterhouse, 1879 - 8 arter
Tereticus alluaudi Lameere, 1912
Tereticus antennalis Gahan, 1890
Tereticus carinatus Quentin & Villiers, 1975
Tereticus frater Quentin & Villiers, 1975
Tereticus pectinicornis Waterhouse, 1879
Tereticus peyrierasi Quentin & Villiers, 1975
Tereticus pubicollis (Fairmaire, 1899)
Tereticus rufulipennis Fairmaire, 1889


== Kilder ==
Liste over artene
Prioninae of the World - Tereticini


== Eksterne lenker ==
(en) Tereticus i Encyclopedia of Life 
(en) Tereticus i Global Biodiversity Information Facility 
Tereticus – detaljert informasjon på Wikispecies 
Bilde av Tereticus pectinicornis Arkivert 17. mars 2014 hos Wayback Machine.
Prioninae of the World - Tereticus frater
Mobilinux

Mobillinux er en Linuxdistribusjon for smarttelefoner. Distribusjonen ble lansert av MontaVista Software den 25. april 2005.
Mobilinux er fri og åpen programvare, og er konstruert for skalabiltet og maksimum batterilevetid. Mer enn 35 millioner telefoner og annet mobilt utstyr benytter Mobillinux, mye mer enn noen annen kommersiell Linux.
Mobilinux benytter versjon 2.6 av Linuxkjernen. Distribusjonen benytter også Advanced Linux Sound Architecture lydkortdriver og programvaren MontaVista DevRocket som er basert på Eclipse.Siste versjon er 5.0.24.


== Referanser ==
Lutz Hill

Lutz Hill er en ås med en høyde opp mot ca. 1 000 moh 1,9 km sørøst for The Tooth i Kyle Hills på Ross Island. Den ble navngitt av Advisory Committee on Antarctic Names (US-ACAN) (2000) etter Larry F. Lutz, en elektroingeniør på fysisk og teknologisk institutt ved University of Maryland, en spesialist på utviklingen av vitenskapelige instrument for sondeprosjekt med ballong og raketter for United States Antarctic Program (USAP). Han oppholdt seg 17 sommersesonger ved McMurdo Sound, Sydpolen og Supe-stasjonen, 1980-2000.


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Bouyerus

Bouyerus er en slekt av biller som hører til familien trebukker (Cerambycidae).  Slekten omfatter bare en kjent art.


== Utseende ==
En middelsstor (ca. 15 millimeter), slank, svart trebukk med et tydelig, mørkt fiolett skinn. Hodet er firkantet med nokså små fasettøyne. Pronotum har rundede sider og er betydelig smalere enn dekkvingene, som er parallellsidige med avrundede "skuldre" og tre opphøyde lengderibber.


== Utbredelse ==
Arten lever i Sør-Afrika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien sagbukker, Prioninae Latreille, 1802
Stammen Tereticini Lameere, 1912
Slekten Bouyerus Drumont, 2007 - én art
Bouyerus metallicus (Lameere, 1912)


== Kilder ==
Liste over artene
Liste over slektene
Prioninae of the World - Tereticini


== Eksterne lenker ==
(en) Bouyerus i Encyclopedia of Life 
(en) Bouyerus i Global Biodiversity Information Facility 
Bouyerus – detaljert informasjon på Wikispecies 
Prioninae of the World - Bouyerus metallicus
Peter Baltes

Peter Baltes (født 4. april 1958 i Solingen, Tyskland) er en tysk bassist og låtskriver mest kjent fra heavy metalbandet Accept. Han har også vært hovedvokalist på enkelte låter.Baltes ble med i Accept før de ga ut sitt debutalbum i 1979, og har deltatt på alle bandets utgivelser til og med The Rise Of Chaos (2017). Han forlot Accept i 2018.
Han bidro ukreditert med bass på Dokkens debutalbum Breaking the Chains (1981) da bandmedlemmet Juan Crocier ble forhindret fra å møte i studio. Senere skulle han også delta på Don Dokkens soloalbum Up from the Ashes (1990).John Norum, som var gitarist på Dokkens soloalbum, tok Baltes med på sine albumutgivelser Face the Truth (1992) og Worlds Away (1996).Baltes var gjestevokalist på Scorpions' album Savage Amusement (1988) og gjestemusiker på albumet Hellbassbeaters (2008) av Markus Grosskopfs prosjekt Bassinvaders.


== Referanser ==


== Eksterne lenker ==
(en) Peter Baltes – kategori av bilder, video eller lyd på Commons 
(en) Peter Baltes på Discogs 
(en) Peter Baltes på MusicBrainz 
(en) Peter Baltes på Encyclopaedia Metallum 
(en) Peter Baltes på Last.fm 
(en) Peter Baltes på AllMusic
Small Bay

Small Bay er en liten bukt ved østsiden av Fortuna Bay, på nordkysten av Sør-Georgia. Navnet ble først benyttet på et kart fra 1931 av Det britiske marinedepartementet.


== Kilder ==
 Denne artikkelen inneholder stoff som er offentlig eiendom fra nettside eller dokument fra United States Geological Survey-artikkelen (innhold fra Geographic Names Information System).
Pearson Spur

Pearson Spur er en utstikker som strekker seg sørøst fra Elger Uplands mot enden av Sibeliusbreen, som ligger nord på Aleksanderøya i Antarktis. Den ble fotografert fra luften av Ronne antarktiske forskingsekspedisjon (RARE) i 1947, grovt kartlagt etter flyfotografi tatt av Falkland Islands Dependencies Survey (FIDS) i 1959, og kartlagt av British Antarctic Survey (BAS), 1973-77. Den ble navngitt av United Kingdom Antarctic Place-Names Committee (UK-APC) i 1980 etter Martin Robert Pearson, en glasiolog i BAS i 1970–73 som arbeidet på Aleksanderøya i 1971 og 1972.


== Kilder ==
 Denne artikkelen inneholder stoff som er offentlig eiendom fra United States Geological Survey-artikkelen  «Pearson Spur» (innhold fra Geographic Names Information System).